  Майя Бывальцева 5-тӥ шуркынмонэ Удмуртиын ӵукна бус луоз, котыр улос 500 метрозь гинэ адӟиськоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Покчиарняе пилемо улоз, куд-ог интыосын ӧжыт зороз. Тӧл лымшор но шундыпуксён вискысь секундскын 4-9 метре пельтоз. Нуназе элькунъя +1…+6 градус возиськоз. Омыр зӥбет луло узвесь юбоя 752 миллиметр луоз, омырлэн мускытлыкез – 92 процент.  Тегъёс: МЧС Удмуртия бус куазь сӥзьыл  